Den 6. maj 1945 står journalisten Gunnar Hansen ved Maglegårdsskolen i København. Her optager han lyden af en formodet stikker, der føres i arrest.

Det er dagen efter befrielsen, og en jagt på de, der samarbejdede med tyskerne under besættelsen, er gået i gang.

Skolen blev ligesom mange andre skoler anvendt som opsamlingssted for stikkere i de hektiske dage umiddelbart efter befrielsen. Her blev modstandsbevægelsens fanger interneret, inden de skulle videre til politistationen.

Ude foran Maglegårdsskolen havde københavnere taget opstilling for at se de tilfangetagne blive ført væk.